lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
“Skills Latvia 2022” konkursā medaļas iegūst arī jelgavnieki – ZZ.lv
Vārda dienas svin: Ilma, Skaidris
andra.ozola@zz.lv - 26.04.2022 - 16:56
Rīgā, izstāžu zālē “Ķīpsala” no 21. līdz 23. aprīlim notika Valsts izglītības attīstības aģentūras  organizētais nacionālais jauno profesionāļu meistarības konkurss profesionālās izglītības iestāžu audzēkņiem  “Skills Latvia 2022”. 22 prasmju konkursos, sacenšoties vairāk nekā 130 konkursantiem no 32 profesionālās izglītības iestādēm Latvijā, Jelgavas tehnikuma audzēkņi ieguvuši piecas medaļas, savukārt Jelgavas Amatu vidusskola – vienu medaļu, informē Valsts izglītības attīstības aģentūra.
Jelgavas tehnikums nacionālā jauno profesionāļu meistarības konkursā “Skills Latvia 2022” piedalījās septiņās nominācijās.
Rihards Sunteiks un Niko Aleks Andersons (1.kurss) uzvarēja nominācijā “Inženierkomunikācijas” – 1.vieta. Miks Kristofers Zorģis (1.kurss) nominācijā “Flīzēšana” ieguva 2.vietu. Dāgs Neliuss (2.kurss) nominācijā “Datortīklu administrēšana” – 2.vieta. Enija Luīze Štokmane (2.kurss), nominācijā “Viesu uzņemšana” – 2.vieta. Markuss Tenčs (3.kurss) nominācijā “Krāsošana un dekoratīvā apdare” – 3.vieta.
Konkursam audzēkņus sagatavoja tehnikuma pedagogi: Rita Kokorēviča, Jānis Sutens, Līga Orupa, Kaspars Ļubinskis.
Saturs turpināsies pēc reklāmas.
Jelgavas Amatu vidusskolu konkursā pārstāvēja apģērbu konstruēšanas un modelēšanas speciālistu grupas audzēkne Elīza Janita (skolotāja Gaļina Zvaigznone) un frizieru 3.kursa audzēkne Egita Gūte (skolotāja Ināra Zutere).
Konkursa dalībnieces divu dienu laikā demonstrēja savas prasmes šūšanā un frizieru darbos, veicot nozares ekspertu sastādītus darba uzdevumus. Elīza Janita  nominācijā “Tērpu izgatavošana” spraigā konkurencē ieguva trešo vietu, Egitai Gūtei  nominācijā “Frizieru darbi “ nedaudz pietrūka punktu līdz medaļai.
Kopskaitā no 32 Latvijas profesionālās izglītības iestādēm medaļas ieguva 26 mācību iestādes.
Saturs turpināsies pēc reklāmas.
Visvairāk medaļu ieguva Liepājas Valsts tehnikums, saņemot 9 medaļas, no kurām piecas ir zelta. Medaļu skaita ziņā nākamos labākos rezultātus ieguva Jelgavas tehnikums, Rīgas Tehniskā koledža un Rīgas Mākslas un mediju tehnikums, katrai mācību iestādei attiecīgi iegūstot pa piecām medaļām. Savukārt Ogres tehnikums ieguva četras medaļas.
Par dalību konkursā stāsta sudraba medaļas ieguvējs, Jelgavas tehnikuma audzēknis prasmju konkursā “Datortīklu administrēšana” Dāgs Neliuss: “Ņemot vērā, ka konkursam gatavojos tikai nedaudz vairāk par trīs mēnešiem, viss izdevās ļoti labi. Manuprāt, lielākais ieguvums ir gatavošanās process līdz pašam konkursam. Zināšanas, ko ieguvu no februāra beigām līdz aprīļa sākumam, katru svētdienu pavadot ar ekspertu no Rīgas Tehniskās universitātes, lai gatavotos konkursam, ir neatņemamas. “Skills Latvia” mani ir motivējis sasniegt vairāk un darboties tālāk!”
Divu dienu garumā profesionālās izglītības audzēkņi sacentās tādās profesijās kā skatlogu dizains un noformēšana, tērpu dizains, tērpu izgatavošana, datortīklu administrēšana, web tehnoloģijas, grafikas dizains, mobilā robotika, mehatronika, metināšana, friziera darbi, ēdienu gatavošana, restorānu serviss, viesu uzņemšana, mazumtirdzniecība, elektriskās instalācijas, inženierkomunikācijas, flīzēšana, krāsošana un dekoratīvā apdare, mēbeļu izgatavošana, sausā būve, smago spēkratu remonts un apkope, transporta pārvadājumi.
Saturs turpināsies pēc reklāmas.
Konkursa darba uzdevumi bija pietuvināti starptautisko profesionālās meistarības konkursu prasībām, un tos vērtēja 70 nozares ekspertu žūrija. Veiksmīga dalība konkursā “Skills Latvia 2022” ļaus sacensties par iespēju pārstāvēt Latviju un piedalīties Eiropas mēroga konkursā “Euro Skills” vai pat pasaules līmenī – “World Skills”.
Ar visu laureātu un pārstāvēto mācību iestāžu sarakstu iespējams iepazīties: https://www.viaa.gov.lv/lv/rezultati-2022
Konkurss notiek projekta “Karjeras atbalsts vispārējās un profesionālās izglītības iestādēs” gaitā, ko finansē Eiropas Sociālais fonds un Latvijas valsts.
Izglītība Jelgavā Latvijas ziņas
Pēc trešdaļas balsu saskaitīšanas līderos JV, ZZS un Apvienotais saraksts
Jelgavā novēlējuši 65,68 procenti balsstiesīgo
CVK vadītāja: 14.Saeimas vēlēšanās nobalsojuši ap 59% balsstiesīgo
Vēlētāju aptauja: Saeimas vēlēšanās varētu būt uzvarējušas JV, Apvienotais saraksts un ZZS
Nobalsot 14.Saeimas vēlēšanās varēs visi tie, kuri līdz pulksten 20 iestājušies rindā vēlēšanu iecirknī
Saeimas vēlēšanās līdz pulksten 16 nobalsojuši kopumā 42,28% vēlētāju
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.